**Kúpna a servisná zmluva č.: [●]/2022**

uzatvorená podľa § 409 a nasl. a § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |
| --- |
| **Kupujúci:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Predávajúci:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Kupujúci a predávajúci spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

**I. Predmet zmluvy**

1. Predmetom tejto zmluvy je dodanie tovaru podľa špecifikácie:

|  |
| --- |
| **špecifikácia tovaru:** |
|  Táto zmluva sa uzatvára na základe výzvy č. 9 – IV.1. “Vozidlo na prepravu VKK do 10,5t s naťahovacím hákom“ v rámci zriadeného dynamického nákupného systému s názvom „Nákladné motorové vozidlá“ vyhláseného dňa 2.8.2021 v Úradnom vestníku EÚ pod zn. 2021/S 147-390403 a dňa 3.8.2021 vo Vestníku verejného obstarávania č. 180/2021 pod č. 38968 - MUT. Podrobná špecifikácia tovaru je uvedená v prílohe č. 1 - Technická špecifikácia k tejto zmluve, ktorá je neoddeliteľnou časťou tejto zmluvy (ďalej len „**príloha č. 1**“).  |
| **dodacia lehota:** | najneskôr do 31.10.2023 |
| **miesto dodania:** | sídlo kupujúceho |
| **záručná doba:** | podľa VOP |
| **zmluvná cena:** | podľa prílohy č. 2 Cena | **cena je:** | pevná [x]  ; maximálna podľa rozpočtu [ ]   |

1. Neoddeliteľnou súčasťou tejto zmluvy sú **Všeobecné obchodné podmienky** kupujúceho platné od 13.6.2021 (ďalej len „**VOP**“) zverejnené na webovom sídle kupujúceho https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Predávajúci je povinný zabezpečiť školenie personálu kupujúceho o obsluhe tovaru a nadstavby podľa personálnych a časových možností kupujúceho spôsobom, aby minimálne jedna (1) oprávnená osoba kupujúceho bola oprávnená zaškoliť ďalší personál kupujúceho, pričom náklady na školenie sú zahrnuté v cene plnenia podľa tejto zmluvy.
2. Predávajúci sa zaväzuje v prípade reklamácie prevziať tovar od kupujúceho najneskôr do dvadsaťštyri (24) hodín od potvrdenia reklamácie e-mailom. Kupujúci je oprávnený reklamovať vady tovaru aj telefonicky, pričom predávajúci je povinný bezodkladne najneskôr však do osem (8) hodín potvrdiť e-mailom reklamáciu kupujúcemu.
3. V prípade, ak bude oprava tovaru trvať dlhšie ako desať (10) kalendárnych dní, predávajúci poskytne kupujúcemu bezodplatne náhradný tovar porovnateľných parametrov. Ak takýto tovar nemôže predávajúci poskytnúť kupujúcemu, kupujúci je oprávnený požadovať od predávajúceho uhradiť zmluvnú pokutu vo výške 200,- EUR *(slovom: dvesto eur)* za každý aj začatý deň omeškania. Lehota na opravu plynie odo dňa nasledujúceho po dni, v ktorom kupujúci oznámil vadu tovaru predávajúcemu.
4. Pri opravách väčšieho rozsahu, t. j. v prípade, ak oprava vyžaduje servisnú dobu dlhšiu ako desať (10) dní, kupujúci po konzultácii s predávajúcim určí dobu opravy, najneskôr do sedemdesiatdva (72) hodín od zistenia vady tovaru. V prípade, ak predávajúci nedodrží lehotu na opravu tovaru určenú kupujúcim, kupujúci je oprávnený požadovať od predávajúceho uhradenie zmluvnej pokuty vo výške 200,- EUR *(slovom: dvesto eur)* za každý aj začatý deň omeškania.
5. Odvoz tovaru do servisu predávajúceho (ďalej len „**servis**“) počas trvania záruky v rámci mesta Bratislava, zabezpečí kupujúci na vlastné náklady.
6. Odvoz tovaru do servisu počas trvania záruky mimo mesto Bratislava zabezpečí predávajúci na vlastné náklady. Tovar bude odovzdaný s plnou nádržou pohonných hmôt. Pre vylúčenie pochybností, zmluvné strany sa dohodli, že v prípade, ak nebude možné nádrž na palivo dotankovať do plnej nádrže pri odovzdaní do servisu z dôvodu závažnosti vady na tovare, odčíta sa stav pohonných hmôt podľa ukazovateľa stavu paliva na prístrojovej doske, o tomto sa vytvorí fotografická dokumentácia. Predávajúci je povinný vrátiť kupujúcemu tovar po vykonaní opravy s plnou nádržou alebo dotankované podľa vyhotovenej fotodokumentácie podľa predchádzajúcej vety.
7. V prípade tak závažnej vady tovaru počas záručnej doby, že bude potrebné tovar odtiahnuť do servisu, odtiahnutie tovaru do servisu hradí a zabezpečuje predávajúci na vlastné náklady. V prípade, ak je potrebné nepojazdný tovar odtiahnuť do servisu a pred odtiahnutím do servisu je tovar naložený odpadom alebo inou prepravovanou komoditou, predávajúci zabezpečí odtiahnutie tovaru na miesto spracovania odpadu určené predávajúcim (napríklad do Zariadenia na energetické využitie odpadu - spaľovne), predávajúci zabezpečí výsyp odpadu a následne odtiahnutie tovaru do servisu na vlastné náklady.
8. V prípade, ak dôjde k poškodeniu tovaru pri poistnej udalosti, predávajúci začne s vykonávaním opravy až po vykonaní obhliadky poisťovňou a po doručení písomného vyjadrenia kupujúceho, v ktorom kupujúci vykonanie opravy potvrdí a povolí. Lehota na opravy vád, ktoré budú hradené z poistenia, začína plynúť v deň nasledujúci po dni, v ktorom poisťovňa vykonala obhliadku. Lehota sa predlžuje v prípade dodatočnej obhliadky poisťovne a začína plynúť v deň nasledujúci po dni, v ktorom poisťovňa vykonala dodatočnú obhliadku.
9. Predávajúci poskytne kupujúcemu záruku v trvaní šesť (6) mesiacov na ním poskytnuté servisné práce a dodané náhradné diely a akúkoľvek prácu vykonanú v spojení s vykonaním servisných prác podľa dohody zmluvných strán, pričom záruka začne plynúť odo dňa prevzatia tovaru kupujúcim po vykonaní servisných prác.
10. Na každý tovar a opravu bude vystavená samostatná faktúra. Faktúra musí okrem náležitostí podľa VOP obsahovať: (i) údaje o vozidle, na ktorom bola vykonávaná oprava alebo údržba, (ii) rozpis náhradných dielov a množstvo použitého materiálu v jednotkových cenách, (iii) popis servisných prác s počtom normohodín, (iv) stav tachometra v dobe vykonávania údržby, alebo opravy. Prílohou faktúry bude kupujúcim schválená objednávka a/alebo žiadanka. Faktúra musí obsahovať spolu: (i) cenu za servisné práce, (ii) spolu cenu za náhradné diely a (iii) celkovú cenu za predmet zmluvy.
11. Predávajúci je povinný počas záručnej doby na vlastné náklady zabezpečiť vykonávanie pravidelných prehliadok podvozkov a nadstavieb tovaru podľa odporúčaní udávaných výrobcom.
12. Predávajúci je povinný zabezpečiť všetky opravy mechanického charakteru, opravy hydraulických častí nadstavby, opravy elektroniky nadstavby a opravy na základe diagnostiky vád (porúch).
13. Predávajúci je povinný v prípade zmeny subdodávateľa predložiť kupujúcemu čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu zmluvy.
14. Predávajúci je povinný dodať tovar kupujúcemu so Slovenským Osvedčením o evidencii časť 2 vydaný príslušným Okresným úradom, odbor cestnej dopravy a pozemných komunikácií podľa všeobecne záväzných právnych predpisov Slovenskej republiky, najmä podľa zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov.
15. Predávajúci je povinný dodať tovar kupujúcemu podľa tejto zmluvy a prílohy č. 1, pričom v prípade, ak predávajúci dodá tovar kupujúcemu v rozpore s touto zmluvou a jej prílohou č. 1, t. j. tovar nebude spĺňať požadované vlastnosti podľa tejto zmluvy a kupujúceho, kupujúci je oprávnený uložiť predávajúcemu zmluvnú pokutu vo výške 25 % z ceny tovaru. Týmto nie je dotknutý článok XVII VOP.
16. Predmet zmluvy je financovaný zo štrukturálnych fondov Európskej únie (ďalej len „**EÚ**“). Z tohto dôvodu sú zmluvné strany počas platnosti tejto zmluvy a záväzkov z nej vyplývajúcich povinné konať v súlade so všetkými predpismi a zmluvnými dojednaniami upravujúcimi poskytovanie nenávratného finančného príspevku z prostriedkov EÚ a štátneho rozpočtu Slovenskej republiky (ďalej len „**NFP**“). Zmluvné strany sa dohodli, že predávajúci je povinný umožniť a strpieť výkon kontroly (auditu) overovania súvisiaceho s plnením tejto zmluvy treťou osobou, t. j. oprávnenou osobou kontrolného verejného orgánu Slovenskej republiky a Európskej komisie poskytujúcich NFP z fondov EÚ, pričom predávajúci sa zaväzuje týmto oprávneným kontrolným orgánom poskytnúť všetku potrebnú súčinnosť. Tieto osoby oprávnené na výkon kontroly/auditu/overovania sú oprávnené najmä:
17. vstupovať do objektov, zariadení, prevádzok, na pozemky a do iných priestorov, ak to súvisí s predmetom kontroly/auditu/overovania na mieste;
18. požadovať od predávajúceho a/alebo kupujúceho, aby predložil originálne doklady a inú potrebnú dokumentáciu, záznamy dát na pamäťových médiách, vzorky výrobkov alebo iné doklady potrebné pre výkon kontroly/auditu/overovania na mieste a ďalšie doklady súvisiace s dodaním tovaru v zmysle požiadaviek oprávnených osôb na výkon kontroly/auditu/overovania na mieste;
19. oboznamovať sa s údajmi a dokladmi, ak súvisia s predmetom kontroly/auditu/overovania na mieste;
20. vyhotovovať kópie údajov a dokladov, ak súvisia s predmetom kontroly/auditu/overovania na mieste. Ak to nebude z technického hľadiska a/alebo iného hľadiska možné, oprávnené osoby majú oprávnenie na odňatie údajov, dokladov, výstupov za účelom vyhotovenia kópii. Predávajúci je povinný dané oprávnenie strpieť a dokumentáciu vydať. Oprávnená osoba vyhotoví záznam o odňatí, ktorý bude obsahovať údaje o tom, aké údaje, dokumenty, výstupy boli odňaté;
21. pokiaľ dokumenty, resp. iná podporná dokumentácia bude v inom ako slovenskom jazyku oprávnené osoby môžu žiadať o preklad daných dokumentov, resp. inej podpornej dokumentácie do slovenského jazyka. Predávajúci je povinný zabezpečiť na vlastné náklady preklad požadovaných dokumentov v lehote, ktorú predávajúcemu určia oprávnené osoby.
22. V prípade, ak v dôsledku takto vykonanej kontroly u predávajúceho oprávneným kontrolným orgánom dôjde k uznaniu časti alebo celého plnenia predmetu zmluvy ako neoprávneného výdavku, t.j. bude konštatované, že ceny za tovar uvedené v tejto zmluve nezodpovedajú cenám bežným na trhu v čase a v mieste dodania tovaru, je predávajúci povinný bez zbytočného odkladu vrátiť rozdiel kúpnej ceny a ceny uvedenej ako bežnej kupujúcemu. Uvedené sa primerane uplatní aj na subdodávateľa v prípade, že v dôsledku takto vykonanej kontroly u subdodávateľa oprávneným orgánom dôjde k uznaniu časti alebo celého plnenia predmetu zmluvy ako neoprávneného výdavku. Vo vzťahu ku kupujúcemu je však zodpovedný výlučne predávajúci.
23. V prípade, ak niektorú časť predmetu zmluvy predávajúci zabezpečuje subdodávateľským spôsobom, zodpovedá za splnenie podmienok dohodnutých v tejto zmluve v celom rozsahu tak, ako keby všetky práce plnil on sám. Predávajúci sa zaväzuje vo svojich zmluvách so subdodávateľmi dohodnúť právo kontroly a povinnosť strpieť kontrolu vyššie uvedenými oprávnenými orgánmi a to všetkých obchodných dokumentoch u týchto subdodávateľov, ktoré súvisia s dodávkou tovaru podľa tejto zmluvy v rovnakom rozsahu ako je dohodnuté s ním v tejto zmluve.
24. Za strpenie výkonu kontroly a poskytnutie súčinnosti pri výkone kontroly neprináleží predávajúcemu žiadna odmena, náhrada ani iné plnenie.
25. Nestrpenie kontroly, neposkytnutie súčinnosti a nedodanie požadovaných podkladov zo strany predávajúceho sa považuje za závažné porušenie tejto zmluvy.
26. V prípade vzniku škody kupujúcemu v dôsledku nestrpenia kontroly, neposkytnutia súčinnosti a nedodania požadovaných podkladov zo strany predávajúceho, predávajúci je povinný túto škodu nahradiť v plnej výške. Povinnosť strpieť kontrolu sa ustanovuje po dobu upravenú vo všeobecne záväzných predpisoch pre implementáciu projektov zo štrukturálnych fondov EÚ v programovom období 2014 - 2020.
 |

1. Táto zmluva sa považuje za odstávkovú zmluvu podľa bodu 6.7 VOP: **áno** [ ]  ; **nie** [x]
2. Predávajúci podpisom tejto Zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dvadsaťštyri (24) mesiacov odo dňa účinnosti tejto zmluvy.

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
	2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
	3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
	4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
	5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.

**IV. Záverečné ustanovenia**

* 1. Kupujúci ako prevádzkovateľ osobných údajov týmto informuje predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje kupujúci spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u kupujúceho právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle kupujúceho (ďalej len „**Informácie o ochrane osobných údajov**“).
	2. Predávajúci podpisom zmluvy potvrdzuje že:
1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol kupujúcemu v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	1. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia  |
| 2. | Cena |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre kupujúceho a jeden (1) rovnopis pre predávajúceho.

|  |  |
| --- | --- |
| V ........................... dňa ............................ | V ........................... dňa ............................ |
| **Kupujúci:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke OLO a.s.**[meno, priezvisko a funkcia] | **Predávajúci:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |